ai4bharat/Pralekha huggingface dataset:
பாதுகாப்பு அமைச்சகம்
எல்லைப் பகுதிகள் மேம்பாட்டு நடவடிக்கைகள்
எல்லைப்பகுதிகளில் சாலை கட்டமைப்பை மேம்படுத்த எல்லை சாலைகள் அமைப்பு என்ற நிறுவனத்தை பாதுகாப்பு அமைச்சகம் ஏற்படுத்தியுள்ளது. இந்த அமைப்பு கடந்த 5 ஆண்டுகளில் எல்லைப்பகுதிகளில் அமைந்துள்ள 16 மாநிலங்கள் மற்றும் 2 யூனியன் பிரதேசங்களில் 117 மாவட்டங்களில் விரைவான சாலைப்பணிகளை மேற்கொண்டுள்ளது.
எல்லைப் பகுதி சாலை மேம்பாட்டுக்காக கடந்த 5 ஆண்டுகளில் மாநிலங்கள் மற்றும் யூனியன் பிரதேசங்களுக்கு 2975 கோடியே 22 லட்சம் ரூபாய் விடுவிக்கப்பட்டுள்ளது.
2022 அக்டோபர் 28 அன்று 75 புதிய உள்கட்டமைப்பு திட்டங்கள் தொடங்கப்பட்டுள்ளன. சர்வதேச எல்லைப்பகுதிகளுக்கு அருகே உள்ளடங்கிய மற்றும் தொலைதூரப் பகுதிகளில் வசிக்கும் மக்களின் நலனை முக்கிய நோக்கமாக கொண்டு எல்லைப்பகுதி மேம்பாட்டுத் திட்டம் செயல்படுத்தப்படுகிறது.
இந்தத் தகவலை பாதுகாப்பு துறை இணை அமைச்சர் திரு அஜய் பட் இன்று மக்களவையில் எழுத்துப்பூர்வமாக அளித்த பதிலில் தெரிவித்துள்ளார்.
மேலும் விவரங்களுக்கு இந்த ஆங்கில செய்திக்குறிப்பைக் காணவும்: https://pib.gov.in/PressReleasePage.aspx?PRID=1884099
ரசாயனம் மற்றும் உரங்கள் அமைச்சகம்
மருத்துவக் கருவிகளை வாங்குவதற்கு முன்னுரிமை
ஜூன் 2020 வரையிலான காலத்திற்கு 75000 வென்டிலேட்டர்கள் செயற்கை சுவாசக்கருவிகள் தேவைப்படும் என்று மதிப்பிடப்பட்டுள்ளதாக மத்திய சுகாதாரக் குடும்ப நலத்துறை அமைச்சகம் குறிப்பிட்டுள்ளது. தற்போது இருப்பில் உள்ள எண்ணிக்கை 19,398 கருவிகள். கருவிகளை வாங்கும் முகமையான, மத்திய சுகாதார அமைச்சகத்தின் கீழ் செயல்படும், பொதுத்துறை நிறுவனமான ஹெச் எல் எல் லைஃப் கேர் நிறுவனம்  EG யின் உத்தரவின் பேரில், 60,884 செயற்கை சுவாசக் கருவிகளுக்கு ஆர்டர் கொடுத்துள்ளது. இதுவரை கொடுக்கப்பட்ட மொத்த ஆர்டர்களில் 59,884 செயற்கை சுவாசக் கருவிகள், உள்நாட்டு உற்பத்தியாளர்களிடமிருந்து பெறப்படும். ஆயிரம் செயற்கை சுவாசக்கருவிகள் இறக்குமதி செய்யப்படவுள்ளன.
பிராண வாயு மற்றும் பிராணவாயு சிலிண்டர்களை பொறுத்தவரை, நாடு தன்னிறைவடைந்துள்ளது. ஆக்சிஜன் தயாரிப்பதற்கான மொத்த உற்பத்தித் திறன் 6400MT. இதில் சுமார் 1000MT மருத்துவ பிராணவாயுவிற்காக பயன்படுத்தப்படுகிறது. நாட்டில் பிராணவாயு தயாரிக்கின்ற, 5 பெரிய நிறுவனங்களும், 600 சிறு உற்பத்தியாளர்களும் உள்ளன. சுமார் 450 மருத்துவமனைகளில், அவர்களே உற்பத்தி செய்து கொள்ளக்கூடிய பிராணவாயு உற்பத்தி முறை உள்ளது. நாட்டில் சுமார் 1050 கிரையோஜெனிக் டேங்கர்கள் உள்ளன.
வழங்கப்படக் கூடிய வகையிலான, சுமார் 4.38 இலட்சம் மருத்துவப் பிராணவாயு சிலிண்டர்கள் உள்ளன. மேலும் 1.03 இலட்சம் புதிய மருத்துவ பிராணவாயு சிலிண்டர்களுக்கு ஆர்டர்கள் கொடுக்கப்பட்டுள்ளன. தொழில் துறைக்கான சுமார் 5 இலட்சம் பிராண வாயு சிலிண்டர்களையும் தேவைப்பட்டால் மாற்றுவதற்காக கண்டறியப்பட்டுள்ளன.ஏற்கனவே 60,000 சிலிண்டர்களை மாற்றுவதற்கான ஆர்டர்கள் கொடுக்கப்பட்டுவிட்டன.
ஜூன் 2020 வரையிலான காலத்திற்கு, சுமார் 2.01 கோடி ரூபாய் மதிப்பிலான தனிநபர் பாதுகாப்புக் கவச உபகரணங்கள் தேவைப்படும் என்று மதிப்பிடப்பட்டுள்ளது. இதையடுத்து 2.22 கோடி ரூபாய் மதிப்பிலான தனி நபர் பாதுகாப்பு உபகரணங்கள் ஆர்டர்கள் கொடுக்கப்பட்டுள்ளன. இதில் 1.42 கோடி ரூபாய் மதிப்பிலான உபகரணங்களுக்கான ஆர்டர்கள் உள்நாட்டு உற்பத்தியாளர்களுக்கு வழங்கப்பட்டுள்ளன. 80 இலட்சம் ரூபாய் மதிப்பிலான தனிநபர் பாதுகாப்புக் கவசங்கள் இறக்குமதி செய்யப்படவுள்ளன.
ஜூன் 2020 வரையிலான காலத்திற்கு 2.72 கோடி ரூபாய் மதிப்பிலான N 95 முகக்கவசங்கள் தேவைப்படும் என்று மதிப்பிடப்பட்டுள்ளது. இதையடுத்து 2.49 கோடி ரூபாய் மதிப்பிலான முகக்கவசங்களுக்கு ஏற்கனவே ஆர்டர்கள் கொடுக்கப்பட்டுவிட்டன. இவற்றுள் 1.49 கோடி ரூபாய் மதிப்பிலான முகக்கவசங்களுக்கான ஆர்டர்கள் உள்நாட்டு உற்பத்தியாளர்களுக்கு அளிக்கப்பட்டுள்ளன. சுமார் ஒரு கோடி ரூபாய் மதிப்பிலான N 95 முகக்கவசங்களுக்கான ஆர்டர்கள் இறக்குமதி செய்யப்படவுள்ளன.
இதுவரை இந்திய மருத்துவ ஆராய்ச்சிக் கழகம்  நாளொன்றுக்கு 70 ஆயிரம் சோதனைகளை நடத்தும், சோதனை அளவை எட்டியுள்ளது. இதுவரை 9 iலட்சம் சோதனைகளுக்கும் மேல் நடத்தப்பட்டுள்ளன.
மனித சக்தியால் இயங்கக்கூடிய RT PCR உபகரணங்கள் சுமார் 35 இலட்சம் தேவைப்படும், என்று DHR மதிப்பீடு செய்துள்ளது. அதனடிப்படையில் Probe, Primer, Mastermix ஆகியவற்றுக்கு ஆர்டர்கள் கொடுக்கப்பட்டுள்ளன. இதுநாள் வரை 16.4 இலட்சம் பரிசோதனைகள் மேற்கொள்வதற்கான பொருள்கள் வரப்பெற்றுள்ளன
மருந்துகள் மற்றும் மருத்துவ உபகரணங்கள் உற்பத்தி மற்றும் வழங்குதல், தொடர்ந்து நடைபெறுவதைக் கண்காணிப்பதற்காக, இரண்டு கட்டுப்பாட்டு அறைகள் – மருந்தாளுமைத் துறையில் ஒன்றும், தேசிய மருந்தாளுமை விலை அமைப்பில் ஒன்றும் - என இரண்டு கட்டுப்பாட்டு அறைகள் ஏற்படுத்தப்பட்டுள்ளன.  and National Pharmaceuticals Pricing Authority )
(Visitor Counter : 185
சுகாதாரம் மற்றும் குடும்ப நலத்துறை அமைச்சகம்
கொவிட் சிகிச்சை பெறுபவர்களின் எண்ணிக்கை தொடர்ந்து குறைவு
கொவிட் தொற்றுக்கு சிகிச்சை பெறுவோர் எண்ணிக்கை இந்தியாவில் தொடர்ந்து குறைந்து வரும் போக்கு நிலவுகிறது என மத்திய அரசு தெரிவித்துள்ளது.
ஒவ்வொரு நாளும் கொவிட் தொற்றில் இருந்து குணம் அடைவோரின் எண்ணிக்கை அதிகரித்து வருதல், உயிரிழப்போரின் விகிதம் குறைவு, சிகிச்சை பெற்று வருவோரின் எண்ணிக்கை குறைந்து வரும் போக்கு இந்தியாவில் தொடர்ந்து நீடித்து வருகிறது.
இந்தியாவில் சிகிச்சை பெற்றுவருவோரின் எண்ணிக்கை இன்றைக்கு 5,33,787 ஆக இருக்கிறது. மொத்த தொற்றுப் பாதிப்பில் சிகிச்சை பெற்றுவோரின் எண்ணிக்கை என்பது வெறும் 6.42 % மட்டும்தான்.
மொத்த குணம் அடைந்தோர் 76.5 லட்சத்துக்கும் அதிகமாக உள்ள நிலையில் சிகிச்சை பெறுவோரின் எணிக்கைக்கும், குணம் அடைவோரின் எண்ணிக்கைக்கும் இடையேயான வித்தியாசம் அதிகரித்திருக்கிறது. தேசிய அளவில் குணம் அடைவோர் விகிதம் 92% ஆக சாதனை அளவு எட்டப்பட்டுள்ளது.
கடந்த 24 மணி நேரத்தில் 53,357 பேர் குணம் அடைந்து வீடு திரும்பி இருக்கின்றனர். புதிதாக தொற்று உறுதி செய்யப்பட்டோரின் எண்ணிக்கை 46,253 ஆக இருக்கிறது. நாட்டின் பரிசோதனை எண்ணிக்கை தொடர்ந்து சீராக அதிகரிக்கப்பட்டு வருகிறது. இன்றைக்கு ஒட்டுமொத்த பரிசோதனை 11.3 கோடிக்கு நெருக்கமாக இருக்கிறது. . கடந்த 24 மணி நேரத்தில் 12,09,609 பேருக்கு பரிசோதனை நடைபெற்றுள்ளது.
கடந்த 24 மணி நேரத்தில் 514 பேர் உயிரிழந்துள்ளனர்.இந்தியாவின் உயிரிழப்பு விகிதம் 1.49% என்ற அளவில் தொடர்ந்து நீடிக்கிறது.
மேலும் தகவல்களுக்கு கீழ் குறிப்பிட்ட ஆங்கில செய்திக்குறிப்பை பார்க்கவும்;
https://pib.gov.in/PressReleasePage.aspx?PRID=1669975
தகவல் மற்றும் ஒலிபரப்பு அமைச்சகம்
பொது சேவை ஒளிபரப்பின் கடமை குறித்த அறிவுரையை மத்திய தகவல் ஒலிபரப்பு அமைச்சகம் வெளியிட்டுள்ளது
இந்தியாவில் உள்ள தொலைக்காட்சி அலைவரிசைகளின் பதிவேற்றம் மற்றும் பதிவிறக்கத்திற்கான வழிகாட்டு நெறிமுறைகளை 09.11.2022 அன்று மத்திய தகவல் ஒலிபரப்பு அமைச்சகம் வெளியிட்டது. இதன்படி, தனியார் அலைவரிசைகள் ஒவ்வொரு நாளும் 30 நிமிடங்களுக்கு பொது சேவை ஒலிபரப்பை பயன்படுத்த முடியும். இது தொடர்பாக தனியார் தொலைக்காட்சி அலைவரிசைகள் மற்றும் அவற்றின் சங்கங்களுடன் விரிவான ஆலோசனை மேற்கொண்ட அமைச்சகம் அதன் அடிப்படையிலான அறிவுரையை 30.01.2023 அன்று வெளியிட்டுள்ளது.
30 நிமிட ஒளிபரப்பின் உள்ளடக்கம் பற்றி தெளிவுப்படுத்தியுள்ள அமைச்சகம், ஒளிபரப்பு சேவை இணையப்பக்கத்தில் இணையவழியில் மாதாந்திர அறிக்கை சமர்ப்பிக்கப்படுவது அவசியம் என்றும் கூறியுள்ளது. ஒளிபரப்பின் உள்ளடக்கம் தேசிய முக்கியத்துவம் கொண்டதாகவும், சமூகத்திற்கு பொருத்தமானதாகவும் இருக்க வேண்டும் என்றும் குறிப்பிடப்பட்டுள்ளது. அவற்றின் விவரம்
i. கல்வி மற்றும் எழுத்தறிவின் பரவலாக்கம்
ii. வேளாண்மை மற்றும் ஊரக மேம்பாடு
iii. சுகாதாரம் மற்றும் குடும்பநலன்
iv. அறிவியல் மற்றும் தொழில்நுட்பம்
v. மகளிர் நலன்
vi. சமூகத்தில் நலிந்த பிரிவினரின் நலன்
vii. சுற்றுச்சூழல் மற்றும் பாரம்பரிய கலாச்சாரத்தின் பாதுகாப்பு
viii. தேசிய ஒருமைப்பாடு
-----
AP/SMB/KPG/GK
(Visitor Counter : 108
நிதி அமைச்சகம்
இந்திய போட்டி ஆணையம் மற்றும் மத்திய கலால் மற்றும் சுங்க அமைப்பில் இருந்து செயல்படும் கொள்ளை லாபத்திற்கு எதிரான தேசிய ஆணையம்
கொள்ளை லாபத் தடுப்பு தேசிய ஆணையம் மத்திய சரக்கு மற்றும் சேவை வரி சட்டம் 2017 பிரிவு 171 மத்திய சரக்கு மற்றும் சேவை விதிகள் 2017ன் அத்தியாயம் 15 உடன் இணைத்து படிக்கப்படுவதன் கீழ் அமைக்கப்பட்டுள்ளது. வரி விதிப்பு குறைக்கப்படும் போது அல்லது உள்ளீட்டு வரி இருப்பு பயன் விலை குறைக்கப்படுவதன் மூலம் உரியவரை சென்றடைகிறதா என்பது உறுதிப்படுத்த அமைக்கப்பட்டது. மத்திய சரக்கு மற்றும் சேவை வரி விதிகளின் விதி 137ன்படி ஆணையமானது அதன் தலைவர் பொறுப்பேற்கும் நாளில் இருந்து இரண்டு ஆண்டுகளில் கவுன்சில் வேறு மாதிரியான பரிந்துரை செய்தாலொழிய காலாவதியாகும்.
மக்களவையில் கேள்வி ஒன்றுக்கு எழுத்துபூர்வமாக பதில் அளித்த மத்திய நிதித் துறை இணையமைச்சர் திரு. சிவ பிரதாப் சுக்லா இதனைத் தெரிவித்துள்ளார்.
(Visitor Counter : 245
பிரதமர் அலுவலகம்
பிரதமர் அக்டோபர் 9-11 தேதிகளில் குஜராத்திற்கு பயணம்
பிரதமர் திரு நரேந்திர மோடி அக்டோபர் 9 ஆம் தேதி முதல் 11 ஆம் தேதி வரை குஜராத்தில் பயணம் மேற்கொள்கிறார். அதைத் தொடர்ந்து அவர் அக்டோபர் 11 ஆம் தேதி மத்தியப் பிரதேசம் செல்கிறார்.
பிரதமர் அக்டோபர் 9 ஆம் தேதி, மாலை சுமார் 5:30 மணியளவில், மெஹ்சானாவில் உள்ள மோதேராவில் பல திட்டங்களுக்கான அடிக்கல்லை நாட்டி தொடங்கி வைக்கிறார்.
பின்னர் பிரதமர் மாலை 6:45 மணிக்கு மோதேஸ்வரி மாதா கோயிலில் தரிசனம் மற்றும் பூஜை செய்கிறார். அதைத் தொடர்ந்து இரவு 7:30 மணிக்கு சூர்யா மந்திருக்கு செல்கிறார்.
பிரதமர் அக்டோபர் 10 ஆம் தேதி, காலை 11 மணியளவில், பருச்சில் உள்ள அமோத்தில் பல்வேறு திட்டங்களைத் தொடங்கி வைத்து நாட்டிற்கு அர்ப்பணிக்கிறார்.
பிற்பகல் 3:15 மணியளவில், அகமதாபாத்தில் பிரதமர் மோடி ஷைக்ஷனிக் சங்குலைத் திறந்து வைக்கிறார்.
அதன்பின், மாலை 5:30 மணிக்கு, ஜாம்நகரில் பல்வேறு திட்டப்பணிகளுக்கு பிரதமர் அடிக்கல் நாட்டுகிறார்.
அக்டோபர் 11 ஆம் தேதி, பிற்பகல் 2:15 மணிக்கு, அகமதாபாத்தின் அசர்வாவில் உள்ள பொது மருத்துவமனையில் பல்வேறு திட்டப்பணிகளுக்கு பிரதமர் அடிக்கல் நாட்டி, நாட்டிற்கு அர்ப்பணிக்கிறார். அதன் பிறகு மாலை சுமார் 5 மணிக்கு அவர் உஜ்ஜைனியில் உள்ள ஸ்ரீ மகாகாலேஷ்வர் கோயிலுக்குச் சென்று தரிசனம் மற்றும் பூஜை செய்கிறார்.
இதைத் தொடர்ந்து மாலை 6:30 மணிக்கு ஸ்ரீ மஹாகல் லோக்  திட்டத்தை தொடங்கி வைக்கிறார். அதைத் தொடர்ந்து இரவு 7:15 மணிக்கு உஜ்ஜயினியில் நடைபெறும் பொதுக்கூட்டத்தில் கலந்து கொள்கிறார்.
மெஹ்சானாவின் மோதேராவில் நடைபெறும் பொதுக்கூட்டத்தில் கலந்து கொள்ளும் பிரதமர், ரூ 3,900 கோடி மதிப்பிலான திட்டங்களுக்கு அடிக்கல் நாட்டி, தேசத்திற்கு அர்ப்பணிக்கிறார்.
இந்தியாவின் முதல் 24x7 சூரிய சக்தியில் இயங்கும் கிராமமாக மோதேரா கிராமத்தை பிரதமர் அறிவிக்கிறார்.
இந்தியாவின் புதுப்பிக்கத்தக்க ஆற்றல் திறன் ஏழை, எளிய மக்களுக்கு எவ்விதம் பயன்பட்டு, அவர்களை மேன்மை அடையச் செய்யும் என்பதை இந்தத் திட்டம் நிரூபிக்கும்.
ஜாம்நகரில் ரூ 1,450 கோடி ரூபாய் மதிப்பிலான திட்டங்களுக்கு பிரதமர் அடிக்கல் நாட்டி, நாட்டுக்கு அர்ப்பணிக்கிறார். இந்த திட்டங்கள் நீர்ப்பாசனம், மின்சாரம், நீர் வழங்கல் மற்றும் நகர்ப்புற உள்கட்டமைப்பு தொடர்பானவையாகும்.
உஜ்ஜயினியில் பிரதமர் ஸ்ரீ மஹாகல் லோக்கை நாட்டுக்கு அர்ப்பணிக்கிறார். இந்த பிரதான சாலை திட்டத்தின் மூலம் உலகத்தரம் வாய்ந்த நவீன வசதிகளை வழங்குவதன் மூலம் கோயிலுக்கு வருகை தரும் யாத்ரீகர்களின் அனுபவத்தை வளப்படுத்த உதவும். இத்திட்டம் நெரிசலைக் குறைப்பதை நோக்கமாகக் கொண்டுள்ளது.
சிறப்பு சேவைகள் மற்றும் கட்டுரைகள்
அனைவருக்கும் உணவு-தேசிய உணவு பாதுகாப்பு சட்டம் உறுதி
தேசிய உணவு பாதுகாப்பு சட்டத்தின் முதல் தவணையாக தமிழ்நாட்டிற்கு 17 கோடியே 53 லட்சம் ரூபாய் ஒதுக்கீடு
ஐந்தாம் கட்ட ஊரடங்கின் போது அரசு பல்வேறு தளர்வுகளை அறிவித்துள்ள போதிலும், பல்வேறு தினக்கூலி தொழிலாளர்கள் தங்கள் வாழ்வாதாரங்களை இழந்து பாதிக்கப்பட்டுள்ளார்கள். அவர்கள் உட்பட அனைவரும் பயனடையும் வகையில் நவம்பர் மாதம் வரை நியாய விலைக் கடைகளில் இலவச அத்தியாவசிய பொருட்கள் கிடைக்கும் என்று அரசு அறிவித்துள்ளது.
அரிசி, கோதுமை, பருப்பு உள்ளிட்ட தானியங்களின் உற்பத்தியை அதிகரிக்கும் நோக்கத்தோடு 2007- 2008 ஆம் ஆண்டு தேசிய உணவு பாதுகாப்புச் சட்டம் கொண்டுவரப்பட்டது. இந்த நிதியாண்டில் தேசிய உணவு பாதுகாப்பு சட்டத்தின் முதல் தவணையாக 17 கோடியே 53 லட்சம் ரூபாய் தமிழ்நாட்டிற்கு ஒதுக்கீடு செய்யப்பட்டுள்ளது. இவற்றில் 3 கோடியே 33 லட்சம் ரூபாய் பட்டியல் பிரிவினருக்கு சிறப்பு நிதியாக கடந்த மாதம் வழங்கப்பட்டது. இந்த மொத்த நிதி ஒதுக்கீட்டிலிருந்து 3 கோடியே 21 லட்சம் ரூபாய் அரிசிக்கும், 10 கோடியே 15 லட்ச ரூபாய் பருப்புக்கும், 81 லட்சத்து 87 ஆயிரம் ரூபாய் முழு தானியங்களுக்கும், 3 கோடியே 34 லட்ச ரூபாய் ஊட்டச்சத்து தானியங்களுக்கும் ஒதுக்கப்பட்டுள்ளது. மேலும் தமிழக அரசு 40 சதவிகித நிதியை ஒதுக்கி இந்த திட்டத்தை செயல்படுத்தும். தேசிய உணவு பாதுகாப்புச் சட்டத்தின் கீழ் நாடு முழுவதும் இருபத்தி ஐந்து மாநிலங்களில் உள்ள 194 மாவட்டங்களுக்கு அரிசி விநியோகிக்கப்படுகிறது. இவற்றில் தமிழகத்தில் 8 மாவட்டங்களும் ஆந்திரப் பிரதேசத்தில் ஐந்து மாவட்டங்களும் உத்தரப்பிரதேசத்தில் 23 மாவட்டங்களும் அடங்கும். இதேபோல் இந்த சட்டத்தின் கீழ் பருப்பு வகைகள் 29 மாநிலங்களில் உள்ள 638 மாவட்டங்களில் வினியோகிக்கப்படுகிறது. இவற்றில் தமிழகம், ஆந்திரா, அசாம் மற்றும் பிகாரில் 30 மாவட்டங்கள் அடங்கும். இதேபோல் முழு தானியங்கள் 28 மாநிலங்களில் மொத்தம் 265 மாவட்டங்களில் வினியோகிக்கப்படுகிறது. இவற்றில் தமிழகத்தில் மொத்தம் 10 மாவட்டங்கள்.
தேசிய உணவு பாதுகாப்பு சட்டத்தின் கீழ் இந்த நிதி ஆண்டில் தமிழ்நாட்டில் 61 லட்சத்து 80 ஆயிரம் டன் அரிசியும் 38 லட்சத்து 52 ஆயிரம் டன் முழு மற்றும் ஊட்டச்சத்து தானியங்களும் 5 இலட்சத்து 54 ஆயிரம் டன் பருப்பு வகைகளும் 95 லட்சத்து 82 ஆயிரம் டன் உணவு தானியங்களும் உற்பத்தி செய்ய இலக்கு நிர்ணயிக்கப்பட்டுள்ளது. சிறு தானியங்களின் உற்பத்தியை பெருக்கி அதன் இருப்பை உறுதி செய்வதே தேசிய உணவு பாதுகாப்புச் சட்டத்தின் முக்கிய குறிக்கோளாகும். கடந்த செப்டம்பர் மாதம் ஊட்டச்சத்து மாதமாக கடைபிடிக்கப்பட்டு திருச்சிராப்பள்ளி உட்பட பல்வேறு மாவட்டங்களில் நியாய விலைக் கடைகளில் செறிவூட்டப்பட்ட அரிசி வழங்கப்பட்டு வருகிறது. தேசிய உணவு பாதுகாப்புச் சட்டத்தின் மூலம் வேளாண் அதிகாரிகளிடம் இருந்து திணை விதைகள் கிடைக்கப்பெற்ற பூனம்பாளையத்தை சேர்ந்த விவசாயி திரு ரங்கசாமி, கம்பு திணை விதைகளை ஒரு ஹெக்டர் நிலத்தில் தான் பயிரிட உள்ளதாக கூறினார். அரசின் திட்டத்தின் படி உதவி வேளாண் அலுவலர் திரு பார்த்திபன் மற்றும் வேளாண் மேலாளர் திருமதி அபிராமி ஆகியோர் கம்பு திணை விதைகளை வழங்கினர்.
நியாயவிலைக் கடைகளின் மூலம் அனைவருக்கும் உணவு தானியங்கள் கிடைப்பதை தேசிய உணவு பாதுகாப்புச் சட்டம் உறுதி செய்கிறது. ஒரே தேசம் ஒரே ரேஷன் கார்டு திட்டம் தற்போது நாடு முழுவதும் முழு வீச்சில் அமல்படுத்தப்பட்டுவரும் நிலையில், அடுத்த ஆண்டு மார்ச் மாதம் முதல் புலம்பெயர்ந்த தொழிலாளர்களும் முறையான அரிசி மற்றும் தானியங்கள் பெற்று பயனடைவார்கள். உணவு தானிய உற்பத்தியை அதிகரிப்பதற்கும், தேசிய உணவு பாதுகாப்பு சட்டத்தின் இலக்கை எட்டுவதற்கும், வேளாண் துறை, விவசாயிகளை வழி நடத்துகிறது.
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 165.20 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 165.20 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 10.71 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1795285
அறிவியல் மற்றும் தொழில்நுட்பத்துறை
சிக்கல்களைத் தீர்ப்பதற்காக அறிவியல் மற்றும் தொழில்நுட்பத்தை முழு அளவில் மாநிலங்கள் பயன்படுத்த வேண்டும்: டாக்டர் ஹர்ஷ் வர்தன்
தங்களது மாநிலங்களில் நிலவும் பிரச்சினைகளைத் தீர்ப்பதற்காக அறிவியல் மற்றும் தொழில்நுட்பத்தை முழு அளவில் பயன்படுத்த வேண்டும் என்று மாநில அறிவியல் மற்றும் தொழில்நுட்ப அமைச்சர்களை மத்திய அறிவியல் மற்றும் தொழில்நுட்பம், புவி அறிவியல் சுகாதாரம் மற்றும் குடும்ப நல அமைச்சர் டாக்டர். ஹர்ஷ் வர்தன் கேட்டுக் கொண்டார்.
இந்திய சர்வதேச அறிவியல் திருவிழா 2020-இன் ஆறாவது பதிப்பில், மாநில அறிவியல் மற்றும் தொழில்நுட்ப அமைச்சர்களின் கூட்டத்தில் பேசிய அவர் இவ்வாறு கூறினார்.
"சமுதாயத்தின் சவால்களையும் அவற்றுக்கான தீர்வுகளையும் நாம் அனைவரும் புரிந்து கொள்வதற்கான வாய்ப்பாக கொரோனா பெருந்தொற்று அமைந்தது. அனைத்து சிக்கல்களுக்கும் அறிவியல் மற்றும் தொழில்நுட்பத்தின் மூலம் தீர்வு காண முடியும்," என்று அமைச்சர் மேலும் கூறினார்.
இதற்கிடையே, இந்திய சர்வதேச அறிவியல் திருவிழா 2020-இன் ஒரு பகுதியாக நடைபெறும் பல்லுயிராக்க மாநாடு, பல்லுயிராக்கம் மற்றும் சுற்றுச்சூழல் தொடர்பான சவால்கள் குறித்து விவாதிப்பதற்காக நிபுணர்களை ஒன்றிணைத்தது.
தேசியப் பசுமைத் தீர்ப்பாயத்தின் தலைவர், நீதிபதி திரு.ஆதர்ஷ் குமார் கோயல், பல்லுயிராக்க மாநாட்டைத் தொடங்கி வைத்தார்.
இந்திய சர்வதேச அறிவியல் திருவிழா, 2020 டிசம்பர் 22-ஆம் தேதியில் இருந்து டிசம்பர் 25 வரை மெய்நிகர் தளத்தில் நடைபெறுகிறது. காணொலி மூலம் நடைபெறும் மிகப்பெரிய அறிவியல் திருவிழா இதுவாகும்.
அறிவியல் மற்றும் தொழிலக ஆராய்ச்சிக் குழு இந்திய சர்வதேச அறிவியல் திருவிழாவை நடத்துகிறது.
மேலும் விவரங்களுக்கு, இந்த ஆங்கிலச் செய்திக் குறிப்புகளைப் படிக்கவும்
https://pib.gov.in/PressReleasePage.aspx?PRID=1683329
------
(Visitor Counter : 94
நிதி அமைச்சகம்
ஐ-ஸ்பிரின்ட்’21 தொடக்கம்: ஐஎஃப்எஸ்சிஏ-வின் சர்வதேச ஃபின்டெக் ஹேக்கத்தான் வரிசை ‘ஸ்பிரின்ட்01: பேங்க்டெக்”
ஐ-ஸ்பிரின்ட்’21 எனும் சர்வதேச நிதி தொழில்நுட்ப  ஹேக்கத்தான் வரிசையை 2021 அக்டோபர் 7 அன்று காலை 11.30 மணிக்கு சர்வதேச நிதி சேவைகள் மையங்களின் ஆணையம்  மற்றும் கிஃப்ட் சிட்டி ஆகியவை தொடங்கின. இதன் முதல் பகுதியான ‘ஸ்பிரின்ட்01: பேங்க்டெக்’ வங்கியியல் துறையின் நிதி தொழில்நுட்பங்களின் மீது கவனம் செலுத்துகிறது.
‘ஸ்பிரின்ட்01: பேங்க்டெக்’-கை நிதி ஆயோக்குடன் இணைந்து சர்வதேச நிதி சேவைகள் மையங்களின் ஆணையம் மற்றும் கிஃப்ட் சிட்டி நடத்துகின்றன. ஐசிஐசிஐ வங்கி, எச்எஸ்பிசி வங்கி, இகிரியேட், ஜோன் ஸ்டார்டப்ஸ் மற்றும் இன்வெஸ்ட்-இந்தியா ஆகியவை இந்த ஹேக்கத்தானின் பங்குதாரர்கள் ஆவர்.
ஸ்பிரின்ட்01: பேங்க்டெக்-கின் கீழ் வழங்கப்படவுள்ள முக்கிய பரிசுகள் மற்றும் அங்கீகாரங்கள் பின்வருமாறு:
1. ஃபின்டெக் இறுதி சுற்றாளர்களுக்கு சர்வதேச நிதி சேவைகள் மையங்களின் ஆணைய ஒழுங்குமுறை/புத்தாக்க சேண்ட்பாக்ஸுக்குள் நேரடி அனுமதி கிடைக்கும்.
2. பங்குதார வங்கிகளுடன் ஃபின்டெக்குகள் நேரடியாக பணியாற்றலாம்.
3. 2021 டிசம்பரில் நடைபெறவுள்ள சர்வதேச நிதி சேவைகள் மையங்களின் ஆணையத்தின் முதன்மை ஃபிண்டெக் நிகழ்ச்சியில் ஃபின்டெக்குகளுக்கு தங்களை வெளிப்படுத்திக்கொள்ள வாய்ப்பு.
4. ரூ 24 லட்சம் பரிசுத் தொகை ஐகிரியேட்டால் வழங்கப்படும்.
5. ஜோன் ஸ்டார்டப் இந்தியா நெட்வொர்க்கில் இருந்து $25,000 வரையிலான வணிக ஆதரவு தீர்வு பங்குதாரர் பலன்கள்.
மேலும் விவரங்கள் மற்றும் விண்ணப்ப செயல்முறைக்கு www.isprint.in அல்லது www.ifsca.gov.in ஆகிய இணைய பக்கங்களை பார்க்கவும்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleseDetail.aspx?PRID=1762086
பிரதமர் அலுவலகம்
நவம்பர் 4, 2019-ல் நடைபெற்ற கிழக்கு ஆசிய மாநாட்டில் பிரதமர் நரேந்திர மோடி உரை
மேதகு பிரதமர் பிரயுத் சன்-ஓ-சா அவர்களே,
சிறப்பு விருந்தினர்களே,
கிழக்கு ஆசிய மாநாட்டில் 6-வது முறையாக கலந்துகொண்டிருப்பது எனக்கு மகிழ்ச்சி அளிக்கிறது. இந்த மாநாட்டை இந்தியாவின் வரலாற்றுப்பூர்வ மற்றும் நெருங்கிய நட்பு நாடான தாய்லாந்து நடத்துவது மிகுந்த மகிழ்ச்சி அளிக்கிறது. கிழக்கு ஆசிய மாநாட்டு வழிமுறைக்கு இந்தியா உயர் முக்கியத்துவம் அளித்து வருகிறது. இது ஒற்றைத் தலைமை தலைமையிலான வழிமுறை. இது இந்தோ-பசிபிக் பிராந்திய ஒத்துழைப்பு மற்றும் ஆசியாவின் நம்பிக்கையை ஏற்படுத்தும் வழிமுறைக்கான தலைமைக்கு வழிவகுக்கிறது. இதன் வெற்றியானது, ஆசியான் அமைப்பின் பங்களிப்பை பொறுத்தது.
மேதகு பிரதமர் அவர்களே,
நமது உலகம் மிகவும் நெருக்கடியான காலத்தைக் கடந்துவருகிறது. நமது காலத்தில் மிகப்பெரும் பிரச்சினைகளாக தீவிரவாதம், வன்முறை பயங்கரவாதம், கடல்சார் பகுதிகள் உள்பட வளங்கள் மற்றும் எல்லைகள் தொடர்பாக அதிகரித்துவரும் முரண்பாடுகள் திகழ்கின்றன. கடல்சார் ஆளுமைக்கான கடல் சட்டத்துக்கான ஐநா அமைப்பு போன்ற கடல்சார் அமைப்புகள் உள்ளிட்ட சர்வதேச சட்டம் மற்றும் விதிகளின் மீதான நெருக்கடி அதிகரித்து வருகிறது. பருவநிலை மாற்றம், கடல் மாசு, வளங்களை ஒழுங்குமுறை இல்லாமலும், அளவுக்கு அதிகமாகவும் பயன்படுத்துவது போன்ற எல்லை கடந்த சவால்கள், நமது கிரகத்தை பாதுகாப்பற்றதாக மாற்றி வருகிறது.
மேதகு பிரதமர் அவர்களே,
இந்தப் பிரச்சினைகளுக்கு தீர்வுகாண வேண்டும் என்ற எதிர்பார்ப்புடன், இந்தியா-பசிபிக் தொடர்பான ஆசியான் செயல்பாட்டை இந்தியா வரவேற்கிறது. கடல்சார் பகுதியில் முக்கியப் பங்கு வகிப்பதாக ஆசியான் திகழ்கிறது. இந்தோ-பசிபிக்குக்கான இந்தியாவின் சொந்த தொலைநோக்கு திட்டத்தை சிங்கப்பூரில் ஜூன் 2018-ல் நான் வெளியிட்டேன். முன்னதாக, இந்தோனேஷிய அதிபர் விடோடோ-வும், நானும் இந்தோ-பசிபிக் பிராந்தியத்துக்கான கடல்சார் ஒத்துழைப்பில் ஒத்த தொலைநோக்கு திட்டத்தை வகுத்தோம். இதேபோன்று, மற்ற நாடுகளும் தங்களுக்கான இலக்குகளை நிர்ணயித்தன. இந்த நிலைப்பாடுகள் அனைத்தும், ஒத்த தன்மையுடன் இருக்கின்றன.
சிறப்பு சேவைகள் மற்றும் கட்டுரைகள்
தமிழ்நாடு அரசின் சென்னை  அலுவலர்களுக்கான வருமான வரிப் பிடித்தம் மற்றும் வருமானவரி வசூல் குறித்த விழிப்புணர்வு கருத்தரங்கம்
தமிழ்நாடு அரசு அலுவலர்களின் நலன் கருதி, வருமானவரிப் பிடித்தம் செய்யும் அலுவலர்களுக்கு வருமான வரி இணை ஆணையரகம், சென்னை டி டி எஸ் சரகம்-3 மற்றும் சென்னை கருவூல கணக்கு ஆணையரகம் இணைந்து, இன்று  வருமானவரிப் பிடித்தம் மற்றும் வருமான வரி வசூல் தொடர்பான விழிப்புணர்வு கருதரங்கத்தை நடத்தின.
திரு M முரளி, வருமானவரி ஆணையர் , சென்னை மற்றும் திரு M அர்ஜுன் மாணிக், வருமானவரி இணை ஆணையர், டி டி எஸ் சரகம்-3, சென்னை இவர்களின் அறிவுறுத்தலின்படி, சென்னையில் இந்த கருத்தரங்கம் நடைபெற்றது. இதில் வருமானவரிப் பிடித்தம் செய்யப்படும் அலுவலர்கள் மற்றும் அவர்களின் உதவியாளர்கள் கலந்து கொண்டு பயன்பெற்றனர்.
திரு திருப்பதி, சம்பள கணக்கு அலுவலர்  தலைமையேற்று சிறப்புரை ஆற்றினார்.
வருமானவரி அலுவலர் திரு L ராஜாராமன், வருமானவரிச் சட்டத்தில் இடம்பெற்றுள்ள பல்வேறு TDS / TCS விதிகளின் சாராம்சத்தை விளக்கினார்.
வருமானவரி அலுவலர் திரு T V ஸ்ரீதர், வருமானவரிப் பிடித்தம் / வருமான வரி வசூல் விதிகளை முறையாக பின்பற்றவில்லையெனில் ஏற்படும் விளைவுகளான வட்டி, தாமத கட்டணம், அபராதம் மற்றும் வழக்கு இவைகளை தெளிவாக எடுத்துரைத்தார்.
இந்த கருத்தரங்கத்தில் வருமானவரிப் பிடித்தம் செய்யப்படுபவர்களின் நலனுக்காக உருவாக்கப்பட்ட கீழ்கண்ட வசதிகளை, அவர்கள் தேவைக்கேற்ப பயன்படுத்திக்கொள்ள வேண்டுகோள் விடுக்கப்பட்டது.
- இந்தியாவில், முதன் முறையாக செயற்கை நுண்ணறிவை உபயோகப்படுத்தி உருவாக்கப்பட்ட CHATBOT என்று ஆங்கிலத்தில் அழைக்கப்படும், TDS நண்பன் என்ற பெயர்கொண்ட ஒரு செயலி அறிமுகப்படுத்தப்பட்டுள்ளது. அதனை http://www.tnincometax.gov.in/ என்ற இணையதள முகவரியின் கீழ் பதிவிறக்கம் செய்துகொள்ள முடியும்.
- e - TDS காணொலிகள், தமிழில் உருவாக்கப்பட்டு, அவை முதன்மை தலைமை ஆணையரகத்தின் அதிகாரபூர்வ YOUTOUBE CHANNEL-ல் https://youtube.com/@incometaxtamilnaduandpuduc9090 பதிவேற்றம் செய்யப்பட்டுள்ளது.
- TDS MANUAL தமிழிலும், ஆங்கிலத்திலும் அச்சிடப்பட்டு பயன்பாட்டில் உள்ளது. கணினி வழி நகல், whatsapp வழியாக பகிரப்பட்டுள்ளது. மேலும் TDS PAMPHLETS தமிழிலும் ஆங்கிலத்திலும் அச்சடிக்கப்பட்டு பயன்பாட்டில் உள்ளது. கணினி வழி நகல், whatsapp வழியாக பகிரப்பட்டுள்ளது.
எரிசக்தி அமைச்சகம்
அரசின் நட்சத்திரக் குறியீடு வழங்கும் முறையால் குளிர்சாதனப் பெட்டிகளின் ஆற்றல் செயல்திறன் அதிகரித்துள்ளது
இந்தியாவின் எரிசக்தி செயல்திறன் கொள்கைகள், குளிர்சாதனப் பெட்டிகளின் ஒட்டுமொத்த எரிசக்தி செயல்திறனை மேம்படுத்தி இருப்பதோடு, அதிக ஆற்றல்திறன் கொண்ட இன்வெர்ட்டர் தொழில்நுட்பத்தின் பயன்பாட்டையும் துரிதப்படுத்தியுள்ளது. எரிசக்தி அமைச்சகத்தின் எரிசக்தி செயல்திறன் அமைவனத்தின் தரவுகள் படி, 1 நட்சத்திர குறியீடு ஸ்பிளிட் குளிர்சாதனப் பெட்டியின் ஒட்டுமொத்த செயல்திறன் 43%மும், 5 நட்சத்திர குறியீடு அளவின் செயல்திறன் 61%மும் மேன்மை அடைந்துள்ளன. மறுபுறம், ஜன்னல்களில் பொருத்தப்படும் குளிர்சாதனப் பெட்டிகளின் செயல்திறன் முறையே 17%மும், 13%மும் முன்னேற்றம் அடைந்துள்ளது.
மத்திய அரசின் இடையீடுகளால் திறன் வாய்ந்த இன்வெர்ட்டர் குளிர்சாதனப் பெட்டிகளின் சந்தையும் அதிகரித்துள்ளது. 2015-16 முதல் 2022-23 வரையிலான எட்டு ஆண்டுகளில் இந்த வகை குளிர்சாதனப் பெட்டிகளின் சந்தை 1%லிருந்து 99%ஆக அதிகரித்துள்ளது. இதே காலகட்டத்தில் இன்வெர்ட்டர் அல்லாத குளிர்சாதனப் பெட்டிகளின் சந்தை 99%லிருந்து 23%ஆகக் குறைந்துள்ளது.
நட்சத்திரக் குறியீடு அடிப்படையிலான திட்டத்தின் அமலாக்கத்தில் ஏற்பட்டுள்ள முன்னேற்றம் குறித்து கருத்து தெரிவித்த மத்திய எரிசக்தி அமைச்சகத்தின் செயலாளர் திரு அலோக் குமார், இத்திட்டம் எதிர்பார்க்கப்பட்ட பலன்களைத் தருவதாகத் தெரிவித்தார். இந்தியப் பொருளாதாரம் மிக வேகமாக முன்னேறி வருவதால் அடுத்த சில தசாப்தங்களில் குளிரூட்டலுக்கான தேவை பன்மடங்கு அதிகரிக்கும் என்றும் அவர் கூறினார். இந்திய குளிரூட்டல் செயல்திட்டத்தின் கீழ் விரிவான திட்டம் வடிவமைக்கப்பட்டு இருப்பதாகவும், இதன் மூலம் நமது வளர்ச்சிக்கான தேவைகள் செயல்திறன்மிக்க வகையில் பூர்த்தி செய்யப்படும் என்றும் அவர் நம்பிக்கை தெரிவித்தார்.
----
AD/BR/KPG
(Visitor Counter : 80